# พิศาล วัฒนวงษ์คีรี
พลเอก พิศาล วัฒนวงษ์คีรี (เกิด 5 พฤศจิกายน พ.ศ. 2492) อดีตสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย อดีตแม่ทัพภาคที่ 4 อดีตที่ปรึกษารัฐมนตรีว่าการกระทรวงเกษตรและสหกรณ์ อดีตที่ปรึกษารัฐมนตรีกระทรวงมหาดไทย และอดีตที่ปรึกษารัฐมนตรีกระทรวงพัฒนาสังคมและความมั่นคงของมนุษย์

พลเอก พิศาล เป็นที่รู้จักในฐานะผู้ประกาศกฎอัยการศึกและนำมาซึ่งเหตุการณ์ สลายการชุมนุมที่อำเภอตากใบ เมื่อปี พ.ศ. 2547 2024-10-4 ทำให้มีผู้เสียชีวิตมากถึง 85 ราย 2024-10-24

 ประวัติ 
พิศาล วัฒนวงษ์คีรี หรือ อ๊อด เกิดเมื่อวันที่ 5 พฤศจิกายน พ.ศ. 2492 ที่ จังหวัดเชียงใหม่ โดยจบการศึกษาระดับมัธยมศึกษาจากโรงเรียนสาธิตจุฬาลงกรณ์มหาวิทยาลัย โรงเรียนเตรียมทหาร รุ่นที่ 9 โรงเรียนนายร้อยพระจุลจอมเกล้า รุ่นที่ 20 และโรงเรียนเสนาธิการทหารบก 

เส้นทางราชการเริ่มต้น บรรจุเข้าประจำการที่ ร.1 พัน 2 รอ. ถนนแจ้งวัฒนะ หลังจากนั้น ได้เดินทางไปรบที่ประเทศลาวในปี พ.ศ. 2516

โดยเส้นทางการเป็นทหารของ พลเอก พิศาล เติบโตและไต่เต้าขึ้นมาเรื่อยๆ ที่ ร.1 พัน 2 รอ. เข้ารับราชการในตําแหน่งผู้บัญชาการหมู่ ม้าวิ่ง ปืนเล็ก ร้อยรางวัลปืน หัวหน้าชุดลาดตระเวน ระดับหมวดปืนเล็ก ก่อนที่จะย้ายไปรับราชการที่ภาคใต้ช่วงปี พ.ศ. 2523 ตําแหน่ง ฝอ.3 ร.5 พัน 4 ผู้ช่วยหัวหน้ากองการกิจการพลเรือน กองทัพภาคที่ 4, รองผู้บังคับ กองพันทหารราบที่ 4 กรมทหารราบที่ 5 กองทัพภาคที่ 4, ผู้บังคับกองพันที่ 4 กรมทหารราบที่ 5 กองทัพภาคที่ 4, รองเสนาธิการกองพลทหารราบที่ 5 กองทัพภาคที่ 4, รองผู้บังคับจังหวัดทหารบก จ.สุราษฎร์ธานี และได้รับตําแหน่งฝ่ายเสนาธิการประจําปลัด กระทรวงกลาโหม ในปี 2538 และตำแหน่ง "ผู้ช่วยคณะนายทหารฝ่ายเสนาธิการ" ขึ้นตรงกับ พลเอก ชัยสิทธิ์ ชินวัตร ซึ่งเป็น ผบ.ทบ. ในขณะนั้น พร้อมมีผลงานสร้างชื่อในการแก้ไขปัญหาจังหวัดชายแดนภาคใต้ ในยุครัฐบาลของทักษิณ ชินวัตร โดยเฉพาะช่วงที่มีเหตุการณ์การชุมนุมที่อำเภอตากใบ

ช่วงที่ย้ายไปภาคใต้ ได้ไปปราบกบฏ 26 มีนาคม จึงทำให้ได้รู้จัก แม่ทัพจวน วรรณรัตน์ และได้ติดสอยห้อยตามเป็น ทส.ของแม่ทัพจวน อยู่กองทัพภาคที่ 4 กระทั่งแม่ทัพจวนเกษียณ

ทั้งนี้ พลเอก พิศาล ดูแลงานราชการที่ภาคใต้อยู่นานเกิน 15 ปี จนกระทั่งปี 2547 ได้รับโปรดเกล้าฯ ให้รับตำแหน่งแม่ทัพภาคที่ 4   ในวันที่ 19 มีนาคม พ.ศ. 2547 ภายหลังพลโท พงษ์ศักดิ์ เอกบรรณสิงห์ ถูกสั่งย้ายไปประจำสำนักเลขาธิการนายกรัฐมนตรีพร้อม ๆ กับพลตำรวจเอก สันต์ ศรุตานนท์ ผู้บัญชาการตำรวจแห่งชาติ หลังจากไม่สามารถคลี่คลายเหตุการณ์ปล้นปืนค่ายปิเหล็งเมื่อต้นเดือนได้สถาบันนโยบายศึกษา (IPPS). 

เหตุการณ์ความรุนแรงในสามจังหวัดภาคใต้ชึ่ง ประชากรส่วนใหญ่เป็นชาวมุสลิม เริ่มขึ้นในเดือนมกราคม พ.ศ. 2547 เมื่อสมาชิกของกลุ่มมุสลิมติดอาวุธได้โจมตีที่ตั้งแห่งหนึ่งของกองทัพ รัฐบาลทักษิณ ชินวัตร ประกาศขยายการใช้กฎอัยการศึกจากเดิมที่มีประกาศอยู่แล้วในบางพื้นที่ของจังหวัดนราธิวาส ยะลา และปัตตานี

หลัง พลเอก พิศาล เข้ารับตำแหน่งแม่ทัพภาคที่ 4   วันที่ 25 ตุลาคม พ.ศ. 2547 ชาวมุสลิมกลุ่มหนึ่งได้ชุมนุมที่หน้าสถานีตำรวจภูธรอำเภอตากใบ เนื่องจากไม่เห็นด้วยกับการที่เจ้าหน้าที่ควบคุมตัว ชุดรักษาความปลอดภัยหมู่บ้าน (ชรบ.) จำนวน 6 คน ที่ถูกกล่าวหาว่ามอบอาวุธให้กับผู้ก่อความไม่สงบ  

โดยกลุ่มชาวมุสลิมได้ชุมนุมประท้วงกดดันให้เจ้าหน้าที่ ปล่อยตัวชุดรักษาความปลอดภัยหมู่บ้าน (ชรบ.) ทั้ง 6 คน ซึ่งถูกจับกุมตัวในข้อหาว่ามีส่วนรู้เห็นกับเหตุการณ์ปล้นปืนของทางราชการและก่อความไม่สงบในพื้นที่ภาคใต้  

เจ้าหน้าที่ตำรวจและทหารได้มีการเจรจาขอให้เลิกการชุมนุม เนื่องจากเป็นช่วงเวลาถือศีลอดในศาสนาอิสลาม แต่การเจรจากลับไม่เป็นผล และในระหว่างการชุมนุมประท้วง ได้มีกลุ่มผู้ก่อความไม่สงบ ที่เข้ามาปะปนอยู่กับกลุ่มผู้ประท้วง ได้ยิงปืนเข้ามาในสถานีตำรวจภูธรตากใบ  จึงเกิดการสลายการชุมนุมเกิดขึ้น ทำให้มีประชาชนถูกควบคุมตัวกว่า 1,300 คน และเจ้าหน้าที่จำเป็นจะต้องเคลื่อนย้ายผู้ชุมนุม ไปยังค่ายอิงคยุทธบริหาร อำเภอหนองจิก จังหวัดปัตตานี ก่อนพระอาทิตย์ตกดิน เนื่องจากเกรงว่าอาจเกิดการชิงตัวผู้ชุมนุม ขึ้นในตอนกลางคืน

และระหว่างการเคลื่อนย้ายผู้ถูกควบคุมประมาณ 1,300 คน ไปยังค่ายอิงคยุทธบริหาร อำเภอหนองจิก จังหวัดปัตตานี ที่ใช้เวลานานถึง 5 ชั่วโมง เนื่องจากถูกกลุ่มผู้ก่อความไม่สงบ วางตะปูเรือใบ ตลอดเส้นทางการเคลื่อนย้าย นำมาซึ่งเหตุการณ์ที่ทำให้มีผู้เสียชีวิตรวมทั้งสิ้น 85 ราย จากการที่กลุ่มผู้ชุมนุมถูกวางซ้อนทับกันระหว่างการเคลื่อนย้าย จนทำให้เกิดการขาดอากาศหายใจ

จากนั้น กลุ่มผู้ชุมนุมส่วนใหญ่หลังถูกสอบสวนแล้วก็ถูกปล่อยตัวโดยไม่มีการแจ้งข้อกล่าวหา แต่มีแกนนำกลุ่มผู้ประท้วง 58 คน ที่ถูกแจ้งข้อกล่าวหาว่ารวมตัวชุมนุมโดยผิดกฎหมาย

หลังจากเกิดเหตุการณ์ แกนนำกลุ่มผู้ประท้วงทั้ง 58 คน ได้รับการอภัยโทษ และญาติของผู้เสียชีวิต ได้รับการเยียวยาและได้รับเงินชดเชยจากทางรัฐบาลทุกราย  คณะกรรมการอิสระสอบข้อเท็จจริงกรณีมีผู้เสียชีวิตในเหตุการณ์อำเภอตากใบ จังหวัดนราธิวาส. รายงานของคณะกรรมการอิสระสอบข้อเท็จจริง กรณีมีผู้เสียชีวิตในเหตุการณ์อําเภอตากใบ จังหวัดนราธิวาส เมื่อวันที่ ๒๕ ตุลาคม ๒๕๔๗ (ส่วนที่ ๑ ภาครายงาน). prachatai.com. เก็บ จากแหล่งเดิมเมื่อ 25 October 2023. สืบค้นเมื่อเมื่อ 21 มกราคม 2025.

จากเหตุการณ์กรณีตากใบทำให้ใน วันที่ 2 พฤศจิกายน พ.ศ. 2547 พลโท พิศาล วัฒนวงษ์คีรี แม่ทัพภาคที่ 4 ยศในขณะนั้น ได้ขอย้ายตัวเองไปช่วยราชการที่กองทัพบก ในระหว่างการไต่สวน โดยมีพลเอก ประวิตร วงษ์สุวรรณ ผู้บัญชาการทหารบกในขณะนั้นเป็นผู้ลงนามโยกย้าย และให้พลตรี ขวัญชาติ กล้าหาญ รองแม่ทัพภาคที่ 4 ขึ้นรักษาการแทน 

หลังจากเกษียณอายุราชการ พลเอก พิศาล ได้รับตำแหน่งที่ปรึกษารัฐมนตรีว่าการกระทรวงเกษตรและสหกรณ์  และตำแหน่งที่ปรึกษาอื่นๆ จนกระทั่งถึงช่วงการเลือกตั้งสมาชิกสภาผู้แทนราษฎร พ.ศ. 2566  พลเอก พิศาล เป็นหนึ่งใน ผู้สมัคร ส.ส. แบบบัญชีรายชื่อของพรรคเพื่อไทย ในลำดับที่ 27 และได้เป็นสมาชิกสภาผู้แทนราษฎรในเวลาต่อมา

และในปี พ.ศ. 2567 พลเอก พิศาล ตกเป็นจำเลยที่ 1 ในฐานะอดีตแม่ทัพภาคที่ 4 กับศาลจังหวัดนราธิวาส ในการฟ้องร้องจากญาติผู้เสียชีวิต จากกรณีตากใบ ซึ่งได้รับการเยียวยาและได้รับเงินชดเชยจากทางรัฐบาลไปแล้วนั้น เมื่อวันที่ 23 สิงหาคม พ.ศ. 2567 อย่างไรก็ตาม เนื่องด้วยรัฐธรรมนูญแห่งราชอาณาจักรไทย มาตรา 125 ได้ระบุห้ามจับกุมสมาชิกสภาผู้แทนราษฎร ในระหว่างสมัยประชุมสภา ทำให้ไม่สามารถจับกุม พลเอก พิศาล ได้และออกได้เพียงหมายเรียกเท่านั้น จนกระทั่งวันที่ 3 ตุลาคม มีการออกหมายจับ (เนื่องจากไม่มารายงานตัวต่อศาล) ในความผิดฐานร่วมกันฆ่าผู้อื่น ร่วมกันพยายามฆ่าผู้อื่น และร่วมกันหน่วงเหนี่ยวกักขังผู้อื่นจนเป็นเหตุให้ถึงแก่ความตาย และในวันเดียวกันมีข่าวว่า พลเอก พิศาล ได้ลาประชุมสภาไปรักษาตัวที่ต่างประเทศตั้งแต่วันที่ 26 สิงหาคม ถึง 30 ตุลาคม พ.ศ. 2567 โดยมี นาย พิเชษฐ์ เชื้อเมืองพาน รองประธานสภาผู้แทนราษฎรคนที่ 1 เป็นผู้ลงนามหนังสืออนุมัติ และในวันที่ 14 ตุลาคม พ.ศ. 2567  พลเอก พิศาล ได้ส่งตัวแทนมายื่นหนังสือลาออกจากการเป็นสมาชิกพรรคเพื่อไทย ทำให้สิ้นสภาพการเป็นสมาชิกสภาผู้แทนราษฎรไปด้วย โดยไม่ได้เข้ามอบตัวหรือถูกจับกุม จนกระทั่งคดีขาดอายุความพร้อมกับจำเลยคนอื่นๆ ในวันที่ 25 ตุลาคม พ.ศ. 2567

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๒๒ ตอนที่ ๒๑ ข หน้า ๓, ๓ ธันวาคม ๒๕๔๘
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๑๙ ตอนที่ ๒๑ ข หน้า ๑๐, ๔ ธันวาคม ๒๕๔๕
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญพิทักษ์เสรีชน, เล่ม ๙๘ ตอนที่ ๑๖๑ ง ฉบับพิเศษ หน้า ๑๔๕, ๓๐ กันยายน ๒๕๒๔
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญราชการชายแดน, เล่ม ๙๒ ตอนที่ ๑๐๘ ง ฉบับพิเศษ หน้า ๙, ๒๘ มิถุนายน ๒๕๑๘
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๑๑ ตอนที่ ๔ ข หน้า ๒๓, ๒๓ กุมภาพันธ์ ๒๕๓๗